ટીબી સામેના જંગમાં ગુણવત્તાસભર નિદાન અને સારવાર ઉપરાંત યોગ્ય પોષણ અને મૂળભૂત સફાઈનો સમાવેશ થાય છે. આ સુવિધાઓ સાવ હાથવગી લાગે. પણ એ કડવી વાસ્તવિકતા છે કે આ સુવિધાઓ સુધી મોટાભાગના દર્દીઓ પહોંચી શકતા નથી. પબ્લિક હેલ્થકેર ભંડોળ એક અગત્યનો મુદ્દો બની રહે છે. 2025 સુધીમાં ટીબીને દૂર કરવા માટેના સરકારે રાષ્ટ્રીય વ્યૂહરચના જાહેર કરી છે, પણ એ બાબત નોંધપાત્ર છે કે સરકાર આરોગ્ય પાછળ GDPના માત્ર 1.4% જેટલો જ હિસ્સો ખર્ચે છે. ટીબીના દર્દીઓની સંખ્યા અને તેમને સારવારમાં સામેલ ખર્ચ, આ રોગના ફેલાવાને રોકવા માટે નિવારક પગલાંમાં મુખ્યત્વે બાબતે સરકારે બે બાબતે રાજકીય ઇચ્છાશક્તિ બતાવવાની જરૂર છે. એક, આરોગ્ય- ખાસ કરીને ટીબી સામે લડવા માટે જરુરી સ્ત્રોત પૂરા પાડવા. બીજું, ગરીબો સુધી પહોંચવા માટે એમડીઆર(MDR)ટીબીના દર્દીઓ માટે બે મહત્વની સસ્તી દવાઓના ઉત્પાદન માટે ભારતીય ઉત્પાદકોને મંજૂરી આપવી.